SLOVENŠČINA – 6 UR

 1.URA BRANJE – Sedaj se že res dolgo časa nismo videli in branje je v tem obdobju ena ključnih snovi katero moramo osvojiti. Vesela sem, da ste že do te situacije čisto vsi bili vešči pravilne tehnike branja. Kljub vsemu, pa bi ob rednem branju v treh tednih moral biti že viden napredek tudi v hitrosti branja. V slednje nikakor ne dvomim. Rada pa bi slišala vsakega posebej, da vidim kako dober bralec/bralka je že. Na kakšen način boš zvedel po meilu…

Vi pa do takrat preberite čim več ☺!

2. URA ZGODBE IZ MESTA RIČ-RAČ: NAJMOČNEJŠI FANTEK NA SVETU.

Posnetek pravljice sem Vam poslala preko meila. Otroci naj ga poslušajo dvakrat.

Ko boste šli na sprehod iz naravnih materialov izdelajte najmočnejšega fantka na svetu. Dejavnost bo šteta tudi kot likovni izdelek.

3. URA – ČRKA S

Navodilo je enako kot za vse črke. (Ne pozabi na branje – najmanj trikrat vsak okvirček.)

4. ura – OGLAŠANJE DOMAČIH ŽIVALI

To uro bomo malo priredili navodila iz naloge v DZ zvezku z naslovom Oglašanje domačih živali. Namesto poslušanja, kako se oglašajo živali, boste prebrali poved o eni živali, jo zapisali v mali zvezek, potem pa to žival obkrožili v DZ.

Povedi pa so:

RAČKA JE V MLAKI.

MUCA MIJAVKA NA TRAVNIKU.

OVCA NAM DAJE VOLNO.

MLEKO OD KRAVE MILKE JE ODLIČNO.

KATERA ŽIVAL IMA ČUDOVIT REP?

5.URA – ČRKA Š

Kot vse črke do sedaj. Ne pozabiti na branje☺.

6.URA – Berem sličice (DZ, BEREM SLIČICE)

Ogledajo si slike in jih knjižno poimenujejo.

Ugotovi kaj pravi piktogram? Prečrtaj kar ne sodi zraven!

Kaj je v okvirčkih? Kateri predmet je vsiljivec. Razloži zakaj. Prečrtaj ga!

Za tiste, ki jim glaskovanje še dela težave :

VAJE ZA SLUŠNO ANALIZO: Za vsako sličico povej prvi in zadnji glas. Potem besedo glaskuj. Npr. B-R-I-S-A-Č-A

MATEMATIKA – 4 URE

1.URA KVADRAT

Na šabloni imaš 4 like. Poglej si pravokotnik, ki ga poznaš od prejšnje ure. Kateremu liku je najbolj podoben? (kvadratu) Kakšna je razlika med njima? Kvadrat ima vse 4 stranice enako dolge, pravokotnik pa ima po le dve enako dolgi. (Starši, prosim če jim pokažete, kateri dve sta enako dolgi.)

Ali najdeš v hiši, stanovanju kakšno stvar, ki ima obliko kvadrata?

V zvezek za matematiko sam napiši naslov KVADRAT.

Na zgornjo polovico zvezka nariši 5 različno velikih kvadratov. Pomagaj si s kvadratki, ki so že narisani v zvezku in z ravnilom.

Na spodnjo polovico s pomočjo šablone nariši robota iz samih kvadratov.

Spodaj napiši: KVADRAT IMA VSE 4 STRANICE ENAKO DOLGE.

V DZ3 reši naloge na strani z naslovom Kvadrat.

2.URA – KROG

Krog že dobro poznaš. Če se ozreš okrog sebe, boš hitro našel kaj v obliki kroga. Če so bile pri kvadratu in pravokotniku stranice ravne črte, tega pri krogu ni. Krog narišemo s krivo črto.

V velik zvezek napiši naslov KROG (Naj ti starši narišejo G, ostalo pa bo šlo.)

Na zgornjo polovico nariši prostoročno 5 različno velikih krog. Čimbolj se potrudi, čeprav ni enostavno.

Na spodnjo polovico s pomočjo šablone nariši travnik z rožami, iz samih krogov. Vsako rožico natančno pobarvaj.

Reši stran v DZ na strani z naslovom KROG. Barvaj natančno!

3.URA – TRIKOTNIK

Delo zunaj – na travniku

Potrebuješ: 3 zobotrebce, nit

V travo zapiči tri zobotrebce, tako da je med njimi približno prostora za tvoje stopalo. Potem okrog njih napelji nitko. Lik, ki je nastal se imenuje trikotnik.

Potem zobotrebce premikaj. Prav tako nitko. Dobil boš različne oblike trikotnikov. Trikotnik je sestavljen iz treh ravnih stranic.

V zvezek za matematiko napiši naslov TRIKOTNIK

Na zgornjo polovico nariši 5 trikotnikov – spomni se, kako različne oblike si dobil na travi.

Na spodnjo polovico nariši smrekov gozd z vsaj petimi smrekami.

Reši naloge v DZ z naslovom TRIKOTNIK. Barvaj natančno!

4.URA – REŠI, SAJ ZMOREŠ

Učbenik za matematiko – naslov LIKI

V zvezek za matematiko naredi naloge po navodilu iz učbenika.

Učenik za matematiko – naslov REŠI SAJ ZMOREŠ

Ustno odgovori na vprašanja.

DZ – NASLOV LIKI – Reši celo stran.

SPOZNAVANJE OKOLJA – 3 URE

1.URA – SPOZNALI SMO, NEVARNE SNOVI

Kratek zapis od snovi prejšnjega tedna sejemo, sadimo.

V zvezek za SPO preriši in prepiši list (narisana roža).

Če nisi prejšnji teden…po stanovanju poišči nevarne snovi.

S starši si oglejte 3 strani v učbeniku (naslov: Onesnaževanje okolja in Nevarne snovi – dve strani) ali na sprehodu (ŠPORT) poklepetajte o tej temi.

Katere snovi so okolju in ljudem nevarne? Kaj onesnažuje okolje? Kako pa ti lahko poskrbiš za čisto okolje? Spomni se na čim več stvari.

2. URA – MOJE TELO

Začeli bomo z novo temo.

Najprej prosi mamo oz. tata, da ti prebere navodilo ti (lahko pa tudi mlajši bratec ali sestrica)pa to naredi:

* Dvigni desno NOGO, zaokroži v GLEŽNJU.
* Pomahaj z levo DLANJO.
* Dvigni majico in poglej kje imaš POPEK.
* Požgečkaj se po STOPALU.
* S KOMOLCEM se dotakni KOLENA.
* Obrni GLAVO najprej v levo, POTEM V DESNO. Je bil VRAT pri miru?
* Zaokroži z RAMENI naprej in nazaj.
* Potipaj ČELO. Je vroče?
* Odpri usta. Se je tvoja BRADA kaj premaknila?

Reši stran v DZ z naslovom DELI TELESA

Tiste dele telesa, pri katerih poznaš že vse črke tudi napiši.

3. ura – ČUTILA

Pri tej uri bi se dalo ogromno poizkusiti, vendar vem, da za to vsi (predvsem starši) nimajo dovolj časa.

Če ga vseeno dobite Vam dam nekaj idej:

(vonj) Prepoznajte katero hrano vonjate z zavezanimi očmi?

(tipanje) Z zavezanimi očmi potipajte razne predmete. Uganite kateri so?

(gledanje) Kako daleč lahko umakneš knjigo, da iz nje še lahko bereš?

(okušanje) Z zavezanimi očmi prepoznaj ali je hrana sladka, kisla, grenka, slana?

(poslušanje) Na telefonu si nastavi glasbo. Umikaj se vedno bolj proč od telefona. Koliko časa jo še slišiš?

Sledeče pa je obvezno za vse:

Otrok naj ob vprašanjih pokaže na pravo čutilo in ga poimenuje?

S čim vohamo?

S čim tipamo?

S čim gledamo?

S čim okušamo?

S čim poslušamo?

UHO POSLUŠA.

NOS VONJA.

OKO GLEDA.

KOŽA TIPA.

JEZIK OKUŠA.

V DZ reši nalogo na strani z naslovom: S čutili zaznavam svet.

ŠPORT - 3 URE

Pomembno je, da se otroci dovolj gibajo v času »karantene«,na kakšen način pa pravzaprav ni tako pomembno. Predlagam Vam tri različne ure, če pa boste opravili druge aktivnosti in boste prav tako povišali utrip vašega srca bo naloga prav tako opravljena. :)

1. ura – Igre z žogo ali sprehod
2. ura - Kolesarjenje, rolanje, skiro
3. ura – Sprehod

Napišem pa še eno idejo…za kogar želi. Mogoče kot motivacija za malo daljše sprehode. Lahko se dogovorite z drugo družino, da Vam pošlje sliko (selfi) iz sprehoda nekje v okolici Ajdovščine – vaša naloga je, da poiščete ta kraj, se slikate prav tam, potem pa njim pošljete sliko iz tega istega kraja. Potem daste vi njim isti izziv. Seveda iz drugega kraja.

No tik preden sem tole želela oddati, pa prihajajo nova navodila za celo državo…tako da…

Če bo treba ostati doma, pa ponovno zaplešite zum - zum,da utrdite koreografijo, naredite še kakšno pajkovo mrežo ali pa kakšen poligon po stanovanju.

LIKOVNA: 2 uri

Izdelek iz naravnih materialov

Naredi najmočnejšega fantka na svetu iz kamenčkov, palic….

Če bo potrebno ostati v stanovanju, ga narišite v velik zvezek za slovenščino.

GLASBA

1.URA : PESEM METULJČEK CEKINČEK

Zapojte pesmi Mali zvonček in Potoček.

Pesem Metuljček Cekinček najdete na spodnji povezavi. Prepričana sem, da jo poznate in jo boste zapeli z družinskimi člani.

Kopirajte in prestavite v iskalno vrstico:

<https://www.youtube.com/watch?v=QKZqWtnqyL8>

2. URA: POSLUŠAMO PTIČJE PETJE

Pomladni čas je še posebej čudovit, ker nas iznad dreves in grmov razveseljuje ptičje petje. Če imate možnost, pojdite na sprehod in bodite pozorni na pesem ptic. Prepoznate katero? Morda je kos ali sinica? Če boste imeli srečo, boste slišali kukavico. Pravijo, da prinaša pomlad.

Morda pa ste že bili na sprehodu in ste vse to že doživeli.

Prilagam povezavi, pri katerih boste prav tako slišali žvrgolenje ptic, posneto v naravi.

<https://www.youtube.com/watch?v=2G8LAiHSCAs&t=21470s>

Poslušajte, kako poje sinica, detelj, kukavica, kos, vrana in sova.

<https://www.youtube.com/watch?v=cXTd-t-tuOU>